รัฐบาลไทย-ข่าวทำเนียบรัฐบาล-กระทรวงมหาดไทยลงนิเทศติดตามการขับเคลื่อนโครงการ "อำเภอบำบัดทุกข์ บำรุงสุข แบบบูรณาการอย่างยั่งยืน" และ "หนึ่งตำบล หนึ่งหมู่บ้านยั่งยืน (Sustainable Village)" พร้อมเยี่ยมชม
วันเสาร์ที่ 1 กรกฎาคม 2566
01/07/2566
กระทรวงมหาดไทยลงนิเทศติดตามการขับเคลื่อนโครงการ "อําเภอบําบัดทุกข์ บํารุงสุข แบบบูรณาการอย่างยั่งยืน" และ "หนึ่งตําบล หนึ่งหมู่บ้านยั่งยืน (Sustainable Village)" พร้อมเยี่ยมชม
กระทรวงมหาดไทยลงนิเทศติดตามการขับเคลื่อนโครงการ "อําเภอบําบัดทุกข์ บํารุงสุข แบบบูรณาการอย่างยั่งยืน" และ "หนึ่งตําบล หนึ่งหมู่บ้านยั่งยืน (Sustainable Village)" พร้อมเยี่ยมชม โคก หนอง นา เนื้อนาบุญ ในพื้นที่อําเภอแม่ใจ
กระทรวงมหาดไทยลงนิเทศติดตามการขับเคลื่อนโครงการ "อําเภอบําบัดทุกข์ บํารุงสุข แบบบูรณาการอย่างยั่งยืน" และ "หนึ่งตําบล หนึ่งหมู่บ้านยั่งยืน (Sustainable Village)" พร้อมเยี่ยมชม โคก หนอง นา เนื้อนาบุญ ในพื้นที่อําเภอแม่ใจ เน้นย้ํา น้อมนําหลักปรัชญาของเศรษฐกิจพอเพียงให้เป็นวิถีชีวิตในทุกชุมชน เพื่อประชาชนมีคุณภาพชีวิตที่ดีอย่างยั่งยืน
เมื่อวันที่ 30 มิ.ย. 66 ที่วัดศรีบุญชุม ตําบลศรีถ้อย อําเภอแม่ใจ จังหวัดพะเยา นายประชา เตรัตน์ หัวหน้าคณะทํางานนิเทศโครงการอําเภอบําบัดทุกข์ บํารุงสุข แบบบูรณาการอย่างยั่งยืน และโครงการหนึ่งตําบล หนึ่งหมู่บ้านยั่งยืน (Sustainable Village) กระทรวงมหาดไทย นําคณะทํางานที่เกี่ยวข้อง ได้แก่ นายปรีชา ทองคํา ผู้ตรวจราชการกระทรวงมหาดไทย เขตตรวจราชการที่ 17 นายวินัย โตเจริญ ผู้ตรวจราชการกรมการปกครอง นางณิชพลัฏฐ์ วรรณคํา ผู้แทนผู้ตรวจราชการกรมการพัฒนาชุมชน นายวิชัย หนูเจริญ ผู้ตรวจราชการกรมที่ดิน นายกฤษณะ พินิจ ผู้อํานวยการสํานักพัฒนาและส่งเสริมการบริหารราชการจังหวัด และคณะ ร่วมลงพื้นที่นิเทศติดตามการขับเคลื่อนโครงการอําเภอบําบัดทุกข์ บํารุงสุข แบบบูรณาการอย่างยั่งยืน และโครงการหนึ่งตําบล หนึ่งหมู่บ้านยั่งยืน (Sustainable Village) โดยได้รับเมตตาจาก พระครูประยุตสีลสุนทร เจ้าคณะตําบลศรถ้อย เจ้าอาวาสวัดศรีบุญชุม นําคณะผู้บริหารจังหวัดพะเยา ซึ่ง ว่าที่ร้อยตรี ณรงค์ โรจนโสทร ผู้ว่าราชการจังหวัดพะเยา มอบหมายให้ นายบํารุง สังข์ขาว รองผู้ว่าราชการจังหวัดพะเยา นํานายพีรัช จันธิมา นายอําเภอแม่ใจ หัวหน้าส่วนราชการ ผู้บริหารองค์กรปกครองส่วนท้องถิ่น กํานัน ผู้ใหญ่บ้านในพื้นที่ ร่วมให้การต้อนรับ และรับการตรวจติดตาม
นายประชา เตรัตน์ หัวหน้าคณะทํางานนิเทศโครงการฯ กล่าวว่า กระทรวงมหาดไทยได้กําหนดแนวทางในการเสริมสร้างคุณภาพชีวิตที่ดีอย่างยั่งยืนให้กับพี่น้องประชาชนคนไทย โดยน้อมนําแนวพระดําริ "หมู่บ้านยั่งยืน" ของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา และประกาศเจตนารมณ์ของผู้ว่าราชการจังหวัดทุกจังหวัดที่ได้ร่วมประกาศกับผู้ประสานงานสหประชาชาติประจําประเทศไทย "76 จังหวัด 76 คํามั่นสัญญา เพื่อการพัฒนา เพื่อความเท่าเทียม เพื่อความยั่งยืน “โลกนี้เพื่อเรา”" ร่วมกับทุกจังหวัดขับเคลื่อนโครงการหนึ่งตําบล หนึ่งหมู่บ้านยั่งยืน (Sustainable Village) ด้วยการน้อมนําหลักปรัชญาของเศรษฐกิจพอเพียงและทฤษฎีใหม่ของ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ส่งเสริมการพึ่งพาตนเอง และน้อมนําแนวพระราชดําริด้านการเสริมสร้างความมั่นคงทางอาหาร ของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี "บ้านนี้มีรัก ปลูกผักกินเอง" และ "ทางนี้มีผล ผู้คนรักกัน" แนวทางการดูแลรักษาสิ่งแวดล้อม ด้วยการจัดทําถังขยะเปียกลดโลกร้อน และการบริหารจัดการขยะตั้งแต่ต้นทาง (ครัวเรือน) มีการแบ่งพื้นที่เป็นหย่อมบ้าน กลุ่มบ้าน เพื่อดูแลสมาชิกในหมู่บ้าน รวมทั้งการส่งเสริมศิลปะ วัฒนธรรม ประเพณี ถ่ายทอดส่งต่อให้กับรุ่นลูกรุ่นหลานเพื่อให้เกิดความรู้รักสามัคคี ความเอื้อเฟื้อเผื่อแผ่ โดยมี "นายอําเภอ" เป็นผู้นําทีมอําเภอ อันประกอบด้วย ทีมที่เป็นทางการ คือ ข้าราชการ นําโดยปลัดอําเภอประจําตําบล บุคลากรของทุกส่วนราชการในพื้นที่ ผู้บริหารองค์กรปกครองส่วนท้องถิ่น กํานัน ผู้ใหญ่บ้าน ฯลฯ และทีมจิตอาสา อันประกอบด้วย ภาคีเครือข่ายทั้ง 7 ภาคี คือ ภาคราชการ ภาคผู้นําศาสนา ภาควิชาการ ภาคเอกชน ภาคประชาสังคม ภาคประชาชน และภาคสื่อสารมวลชน ภายใต้ชื่อ "โครงการอําเภอบําบัดทุกข์ บํารุงสุข แบบบูรณาการอย่างยั่งยืน" อันเป็นการตอกย้ําถึงบทบาทของนายอําเภอ ในฐานะผู้นําการบูรณาการของพื้นที่ เพื่อบําบัดทุกข์ บํารุงสุข ให้กับพี่น้องประชาชน โดยมีเป้าหมายคือ "ประชาชนทุกคนสามารถพึ่งพาตนเองได้ เป็นโอกาสที่ต่อยอดไปสู่การสร้างงาน สร้างรายได้ สร้างอาชีพ ให้แก่คนในชุมชน เสริมสร้างเศรษฐกิจฐานรากให้มั่นคงอย่างยั่งยืน"
ด้านนายบํารุง สังข์ขาว รองผู้ว่าราชการจังหวัดพะเยา กล่าวว่า จังหวัดพะเยาได้ขับเคลื่อนโครงการอําเภอบําบัดทุกข์ บํารุงสุข แบบบูรณาการอย่างยั่งยืน และโครงการหนึ่งตําบล หนึ่งหมู่บ้านยั่งยืน (Sustainable Village) ด้วยการน้อมนําพระราชปณิธานของพระบาทสมเด็จพระเจ้าอยู่หัว "สืบสาน รักษา และต่อยอด" ด้วยการเน้นย้ําให้ทุกอําเภอได้น้อมนําหลักปรัชญาของเศรษฐกิจพอเพียงทําให้ประชาชนได้มีคุณภาพชีวิตที่ดีบนหลักการพึ่งพาตนเอง โดยเฉพาะอย่างยิ่ง การส่งเสริมโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่โคก หนอง นา ซึ่งในพื้นที่อําเภอแม่ใจ ได้มีพื้นที่ต้นแบบ คือ "โคก หนอง นา เนื้อนาบุญ" หมู่ 12 ตําบลศรีถ้อย ซึ่งเป็นพื้นที่ต้นแบบในการสร้างความมั่นคงทางอาหาร และการทําเกษตรแบบยั่งยืน ส่งเสริมการทําทฤษฎีใหม่ประยุกต์ใช้สู่แปลงโคก หนอง นา พร้อมกับมีกิจกรรมรณรงค์ส่งเสริมให้เด็กและเยาวชนได้ปลูกพืชผักสวนครัวในสถานศึกษาและศูนย์พัฒนาเด็กเล็ก ตามพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เพื่อให้เด็กและเยาวชนมีองค์ความรู้และมีต้นแบบการดํารงชีวิตที่สามารถพึ่งพาตนเองได้ ซึ่งเป็นจุดเริ่มต้นในสร้างคลังอาหารชุมชน ทําให้ประชาชนทุกคนมีกินมีใช้ เกิดความรักความสามัคคี เกิดความเข้มแข็งของคนในชุมชน ประชาชนทุกคนมีความสุข นําไปสู่การเป็นหมู่บ้านยั่งยืน (Sustainable Village)
นายพีรัช จันธิมา นายอําเภอแม่ใจ กล่าวว่า อําเภอแม่ใจ เป็นอําเภอต้นแบบในการขับเคลื่อนโครงการอําเภอบําบัดทุกข์ บํารุงสุข แบบบูรณาการอย่างยั่งยืน ดังปรากฏเป็นที่ประจักษ์จากการได้รับคัดเลือกเป็น 1 ใน 18 อําเภอนําร่อง บําบัดทุกข์ บํารุงสุขของกระทรวงมหาดไทย เมื่อปี 2565 โดยการลงพื้นที่นิเทศติดตามการขับเคลื่อนงานในวันนี้ อําเภอแม่ใจได้นําคณะทํางานลงพื้นที่ศึกษาปัจจัยแห่งความสําเร็จ 3 พื้นที่ ได้แก่ 1) วัดศรีบุญชุม ตําบลศรีถ้อย โดยรับฟังการบรรยายผลการดําเนินงานโคก หนอง นา โมเดล เนื้อนาบุญในพื้นที่วัด โดยพระครูประยุตสีลสุนทร เจ้าคณะตําบลศรีถ้อย เพื่อเป็นศูนย์การเรียนรู้ ให้แก่ประชาชนในพื้นที่ และศึกษาการปลูกผักสวนครัว รั้วกินได้ของชาวบ้านบริเวณวัด 2) โรงเรียนแม่ใจวิทยาคม รับฟังการบรรยายจากนักเรียนโรงเรียนแม่ใจวิทยาคม ในการน้อมนําหลักปรัชญาของเศรษฐกิจพอเพียง ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ตามจุดต่าง ๆ ของโรงเรียน ไม่ว่าจะเป็นการทําปุ๋ยโบกาฉิ การทําระบบน้ําหยดอัตโนมัติจากพลังงานแสงอาทิตย์ การทําน้ําหมักชีวภาพ การทําน้ําส้มควันไม้ การตรวจจุลินทรีย์ในน้ํา และห้องเรียนรู้พระราชกรณียกิจของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ถือเป็นการส่งเสริมให้เด็กนักเรียนได้เรียนรู้ศาสตร์พระราชาและนําไปปรับใช้ในครัวเรือน และ 3) สวนลุงวิชัย (สวนลิ้นจี่ต้นแรกของจังหวัดพะเยา) แปลงเรียนรู้การผลิตไม้ผลอัตลักษณ์ที่ได้มาตรฐาน รับฟังการน้อมนําศาสตร์พระราชา มาปรับใช้กับสวนลิ้นจี่โดยการทําให้เป็นสวนอินทรีย์ จนประสบผลสําเร็จ ส่งผลให้ลิ้นจี่มีราคาสูงขึ้นและเป็นที่ต้องการของตลาดจนไม่พอจําหน่าย และลงพื้นที่ดูฝายห้วยป่ากล้วย ฝายชะลอน้ําแก้ไขปัญหาน้ําไม่เพียงพอในการทําเกษตร
นายประชา เตรัตน์ หัวหน้าคณะทํางานนิเทศโครงการ ฯ กล่าวภายหลังการลงพื้นที่นิเทศติดตามการขับเคลื่อนงาน ว่า ขอบคุณทีมงานจังหวัด ทีมอําเภอ กํานัน ผู้ใหญ่บ้าน และภาคีเครือข่ายในพื้นที่จังหวัดพะเยา ที่ได้ร่วมกันทํางานด้วยความมุ่งมั่น ตั้งใจในการแก้ไขปัญหาให้กับประชาชน ดังปณิธาน "บําบัดทุกข์ บํารุงสุข" อย่างต่อเนื่อง จนเกิดมรรคผล เกิดผลงานเป็นที่ประจักษ์ถึงความร่วมแรงร่วมใจ การประสานพลังความสามัคคีของคนในพื้นที่ และขอฝากให้ทีมอําเภอฯ ได้ร่วมกันสร้างฝายชะลอน้ําในพื้นที่ภูเขา โดยการน้อมนําศาสตร์พระราชา คือ "การปลูกป่าโดยไม่ต้องปลูก" เพื่อแก้ไขปัญหาเรื่องน้ํา และส่งเสริมการทําเกษตรอินทรีย์ อย่างต่อเนื่องให้ครอบคลุมขยายผลทั่วทั้งพื้นที่ เพื่อจะทําให้เกิดประโยชน์กับพี่น้องประชาชนได้อย่างแท้จริง ยังผลทําให้ประชาชนในพื้นที่ได้มีคุณภาพชีวิตที่ดีอย่างยั่งยืน